ગણેશજીની પ્રતિમાનુ મૂલ્ય કેટલી આંકી શકો તમે? હજારોમાં અને ખૂબ ભવ્ય હોય તો લાખોમાં પરંતુ કરોડોમાં તો કલ્પના પણ ન થઇ શકે પણ સુરતમાં એક હીરાવેપારી પાસે એવી પ્રતિમા છે જેની કિંમતની કલ્પનાનો વિચાર પણ ભાગ્યે જ આવે. ઓરીજીનલ રફ ડાયમંડની પ્રાકૃતિક ગણેશની આ ટ્રાન્સફર પ્રતિમાની કિંમત તેમના જણાવ્યા અનુસાર 500 કરોડ જેટલી આંકવામાં આવી છે. 27.74 કેરેટના ડાયમંડ ગણેશના સુરતી ગણેશભક્તોને આ ગણેશ ઉત્સવમાં દર્શનનો લ્હાવો પણ મળશે.